section_heading: Film
paragraph_text: Nastup zajedno s Robertom De Nirom u glazbenoj drami New York, New York (1977.) donio joj je njenu najpoznatiju pjesmu (Theme from New York, New York). To je postala i jedna od najpoznatijih pjesama Franka Sinatre, koji je dvije godine kasnije objavio uspješnu obradu (za svoj album Trilogy: Past Present Future), te su ju ponekad zajedno uživo pjevali na pozornicama.